पहलवान (लघु फ़िल्म)
पहलवान अथवा द रेसलर भारत का प्रथम लघु चलचित्र (फ़िल्म) है, जो 1899 में प्रदशित हुआ। इसके निर्माता एवं निर्देशक हरिश्चंद्र सखाराम भाटवडेकर थे, जिन्हें सावे दादा के नाम से भी जाना जाता है। बम्बई में इनकी पहली फिल्म हैंगिंग गार्डन में शुट की गई थी, जिसे भारतीय सिनेमा के इतिहास में ‘द रेसलर’ के नाम से जाना जाता है। यह एक कुश्ती मैच की सरल रिकॉर्डिंग थी, जिसे 1899 में आम जनमानस के लिए प्रदर्शित किया गया था और इसे ही भारतीय सिनेमा के इतिहास में पहला चलचित्र माना जाता है।